এদিকে শুধু বিনিয়োগকারীরাই নন কোম্পানিগুলোও ব্যাংক আইপিও আবেদন পদ্ধতি চালু রাখার পক্ষে সায় দিচ্ছেন। কারণ আগের পদ্ধতিতে ওভার সাবস্ক্রিপশন পড়লে কোম্পানিগুলো মোটা অঙ্কের সুদ বাবদ টাকা পেতো যা এই পাইলট প্রজেক্টে পাচ্ছেন না। বরং ওভার সাবস্ক্রিপশন জমা পড়লে আরো বেশি খরচ বহন করতে হচ্ছে। ব্যাংকের মাধ্যমে আইপিও পদ্ধতি চালু থাকায় কোম্পানিগুলো এ খাত থেকে ভালো পরিমাণ অর্থ আয় হতো। এই আয় দিয়ে কোম্পানির আইপিও ব্যয় বহন করার পাশাপাশি রিজার্ভ থাকতো। এতে ঘুরেফিরে বিনিয়োগকারীরাই এই রিজার্ভের অর্থ ডিভিডেন্ড আকারে পেতেন। কিন্তু নতুন পদ্ধতিতে হাউজগুলো লাভবান হচ্ছে যার অংশ বিনিয়োগকারীরা পাচ্ছেন না । অন্যদিকে বেশি সাবস্ক্রিপশন জমা পড়লে কোম্পানিকে বেশি অর্থ খরচ করতে হচ্ছে। তাই বিনিয়োগকারী তথা পুঁজিবাজারের স্বার্থে এ বিষয়টি নিয়ন্ত্রক সংস্থার সদয় বিবেচনা করা দরকার।